James Farmer

James Leonard FARMER Junioro (la 12-an de januaro 1920, en Marshall, Teksaso - la 9an de julio 1999, en Fredericksburg, Virginio) estis usona politikisto kaj aktivulo, defendanto de civitanrajtoj de afrik-usonanoj, kiu premis por neperforta rezisto por ĉesigi la rasan segregacion en Usono  . 

Farmer servis kune kun Martin Luther King, kaj estis unu el la Grandaj Ses. Li estis la iniciatinto kaj organizanto de la unua Freedom Ride en 1961.

 Vivo 
Naskita en la subŝtato Teksaso, filo de Pearl Houston kaj James Leonard Farmer Senior (1886-1961), verkisto kaj teologo, li frekventis faman afrik-usonan lernejon, Wiley College en la aĝo de nur 14 jaroj, pruvante sin esti mirinfano. Tiu lernejo kutimis havi debatteamon kun aliaj altlernejoj: Farmer, ĉe la estro de sia teamo, sukcesis venki en 1935 en historia kolizio kontraŭ blankula lernejo konsiderita la plej ŝatata, Universitato de Kalifornio. La epizodo formas la intrigon de The Great Debaters filmo reĝisorita en 2007 fare de Denzel Washington. En la filmo, lia rolo estas ludita fare de aktoro Denzel Whitaker.

En Ĉikago en 1942 Farmer fondis la gravan Komitaton de Rasa Egaleco (en la angla Congress of Racial Equality aŭ akronime CORE), kune kun aliaj rimarkindaj eksponentoj kiel George Houser, James R. Robinson kaj Bernice Fisher. Li laboris ĉe la Nacia Asocio por la Plibonigo de Koloruloj kaj estis tiu kiu organizis la faman Freedom Ride (Liberecveturon). En 1963 li estis unu el la Grandaj Ses kiuj partoprenis en la Marŝo al Vaŝingtono por Laboro kaj Libero . 

Li geedziĝis kun Lula Peterson (1945 - 1977) kun kiu li havis du infanojn.

 Fontoj 

 Lay Bare the Heart: Aŭtobiografio de la Civitanrajta Movado. James Farmer, Penguin-Plume, 1986

 Referencoj 

 Eksteraj ligiloj 

 Civilaj Rajtoj Greensboro: James Farmer
 Biografio  ĉe Encyclopedia Virginia

Kategorio:Mortintoj en 1999
Kategorio:Naskiĝintoj en 1920
Kategorio:Usonaj socialistoj
Kategorio:Usonaj pacistoj